یولداشلار هامیسی گیلئی ائله ییرلر کی داها تنبللشمیسن!
وئبلاگا بیر زاد یازیب قویماییرسان.
ماحمیدین زامانیندا بوندان چالیشقانیدین!!!
دئییرم: جانیم چالیشدیق چالیشدیق ماحمید گئتدی حسن گلدی.
خالقیندان اؤترو سؤیود کیمی اسن گلدی!
برجام اولدو فرجام اولدو.
شله پیرتلادی!
گونده بیر نوجومو فیش اوزه چیخدی!
امیر بازارینی یاندیردیلار کی بیر عیدده یه بیر ایپک دستمال یئتیشسین!
آخی من نه یازیم داها؟!
بوتون ایشلر دوزه لیب.
بئکارلیق بیتیب.
باهالیق ایتیب.
شیش یاتیب. (تورم ماهار اولوب)
قورد قویونولا دولانیر.
هئچ کیمین اوره گینده سو ترپشمیر.
دوکتور جئری مطببینی باغلاییب ساخت و پاخت (کیریخدیم بساز بفروش) ایشینیه گیریب.
کئفلی ایسکندر ایلده دؤرد دفعه مککه یه گئدیر.
اؤرت باسدیر ماحالینین کدخوداسی ائلچی بئی کانادادا کئفه کؤتک چکیر.
داها کم کسیر یوخدو کی.
دئدیلر: ایندی کی کئف دیزدندی اوندا بس بیر غزلدن زاددان یاز چؤله گئدنده اوخویاق قانیمیز دورولسون!!!
بیردن بیره نیطقیما بیر بئله بایاتی گلدی؛
نه آستار بللی نه اوز
نه ایری بللی نه دوز
کیم کیمه دی باس گئدسین
نه اللی بللی نه یوز.
گئدین هله بونو اوخویون گؤروم دالیسی نه گلیر...
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab azb_Arab